《病疮作楚戏书自遣》
明代·王彦泓

汤沐无时类水淫，蹒跚坐起笑还颦。佳人未怪肌生粟，烈士何伤腹有鳞。

鬻技易售龟手药，论交难得嗜痂人。焉知小疾非佳事，养护疏慵又一春。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。